Document ID: 32007R0656

REGOLAMENT TAL-KUMMISSJONI (KE) Nru 656/2007
ta’ l-14 ta’ Ġunju 2007
li jemenda r-Regolament (KE) Nru 586/2001 dwar l-implimentazzjoni tar-Regolament tal-Kunsill (KE) Nru 1165/98 li jikkonċerna l-istatistika fit-terminu l-qasir rigward id-definizzjoni ta’ Raggruppamenti Industrijali Prinċipali (MIGs)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1165/98 tad-19 ta’ Mejju 1998 dwar statistika fit-terminu l-qasir (1), u b’mod partikolari l-Artikolu 3 u l-Artikolu 17(c) tiegħu,
Billi:
(1)
Id-definizzjoni ta’ Main Industrial Groupings (MIGS) stabbilita fir-Regolament tal-Kummissjoni (KE) Nru 586/2001 (2) hija msejsa fuq il-klassifika statistikali ta’ l-attivitajiet ekonomiċi fil-Komunità Ewropea (NACE) (3).
(2)
Ġiet introdotta verżjoni ġdida ta’ NACE (NACE Rev 2) bir-Regolament (KE) Nru 1893/2006, li tispeċifika wkoll li l-istatistika fit-terminu l-qasir irregolata bir-Regolament (KE) Nru 1165/98 għandha tiġi prodotta skond l-NACE Rev. 2 mill-1 ta’ Jannar 2009 ’l quddiem.
(3)
Il-miżuri stipulati f’dan ir-Regolament huma bi qbil ma’ l-opinjoni tal-Kumitat tal-Programm Statistiku,
ADOTTAT DAN IR-REGOLAMENT:
Artikolu 1
Ir-Regolament (KE) Nru 586/2001 huwa emendat kif ġej:
(1)
Fl-Artikoli 1 u 2 ir-referenzi kollha lil “NACE Rev. 1” huma ssostitwiti b’ “NACE Rev. 2”.
(2)
Fl-Artikolu 3 il-kliem “mhux aktar tard minn tliet xhur wara li r-Regolament preżenti jidħol fis-seħħ” huma sostitwiti bil-kliem “mill-1 ta’ Jannar 2009”;
(3)
L-Anness huwa sostitwit bit-test fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jkun jgħodd mill-1 ta’ Jannar 2009.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 14 ta’ Ġunju 2007.

Labels: 4
19